Estación Central de Ámsterdam

A Estación Central de Ámsterdam (en neerlandés: Amsterdam Centraal) é a principal e meirande estación ferroviaria de Ámsterdam, capital dos Países Baixos. Construída entre 1881 e 1889, é obra do arquitecto Pierre Cuypers (autor do edificio do Rijksmuseum) e do enxeñeiro mecánico Dolf van Gendt. Unha estación internacional, é empregada por 162 000 de pasaxeiros ó día, sendo a segunda estación do país despois da estación Central de Utrecht e o Rijksmonument máis visitado dos Países Baixos. Xunto a ela atópase unha estación homónima do metro de Ámsterdam ademais de diversas paradas do sistema de tranvías da cidade. Notas Véxase tamén Bibliografía Groß, Lothar (2012). Books on demand, ed. Made in Germany: Deutschlands Wirtschaftsgeschichte von der Industralisierung bis heute Band 1: 1800 - 1945. ISBN 978-3-8482-1042-8. Mak, Geert (1999). The Harvill Press, ed. Amsterdam, A Brief Life of the City. Ligazóns externas Amsterdam Centraal station (en neerlandés)